wannaphong/clean_thaiwikipedia huggingface dataset:
# ชาร์ลที่ 1 เคานต์แห่งแฟลนเดอส์
ชาร์ลที่ 1 หรือ ชาร์ลคนดี (Charles the Good; ค.ศ. 1084 — 2 มีนาคม ค.ศ. 1127) เป็นเคานต์แห่งแฟลนเดอส์ตั้งแต่ ค.ศ. 1119 ถึง 1127 การสิ้นพระชนม์ของพระองค์และเหตุการณ์หลังจากนั้นได้ถูกบันทึกในพงศาวดารของกัลแบร์แห่งบรูช

ช่วงต้นพระชนม์ชีพ
เจ้าชายชาร์ล หรือ คาร์ล ประสูติในเดนมาร์ก เป็นพระราชโอรสพระองค์เดียวในพระเจ้าคนุตที่ 4 แห่งเดนมาร์ก (นักบุญคนุต) และอเดลาแห่งแฟลนเดอส์ พระราชบิดาของพระองค์ถูกลอบปลงพระชนม์ในอาสนวิหารโอเดนเซ ค.ศ. 1086 และพระนางอเดลาได้เสด็จกลับไปยังแฟลนเดอส์ พระชนนีทรงพาเจ้าชายชาร์ลกลับมาด้วย แต่ทรงทิ้งพระราชธิดาฝาแฝดสองพระองค์คือ เจ้าหญิงเซซีเลียและเจ้าหญิงอิงเงอเกิร์ด ไว้ในเดนมาร์ก เจ้าชายชาร์ลเจริญพระชันษาในสำนักโรแบร์ที่ 1 เคานต์แห่งแฟลนเดอส์ ผู้เป็นตา และโรแบร์ที่ 2 เคานต์แห่งแฟลนเดอส์ ผู้เป็นน้า ในค.ศ. 1092 พระนางอเดลาเสด็จไปยังตอนใต้ของอิตาลีและสมรสใหม่กับโรเจอร์ บอร์ซา ดยุกแห่งปุลยาและคาลาเบรีย โดยทรงทิ้งเจ้าชายชาลส์ไว้ในแฟลนเดอส์

เจ้าชายชาลส์ได้เสด็จไปยังแผ่นดินศักดิ์สิทธิ์ใน ค.ศ. 1107 หรือ 1108 ด้วยกองเรืออังกฤษ เดนมาร์กและเฟลมมิช อาจจะเป็นกองเรือของกีย์เนแมร์แห่งบูโลญ ซึ่งคล้ายคลึงกับคำบรรยาย พระองค์ได้รับการเสนอให้รับราชบัลลังก์เยรูซาเลมแต่ทรงปฏิเสธด้วยเหตุอันไม่ทราบแน่ชัด

ปกครองเคาน์ตีแฟลนเดอส์

ในค.ศ. 1111 โรแบร์ที่ 2 น้าของพระองค์ได้เสียชีวิต และญาติของเจ้าชายชาร์ลคือ บอลด์วินที่ 7 เคานท์แห่งแฟลนเดอส์ได้สืบตำแหน่งแทน เจ้าชายชาร์ลทรงสนิทใกล้ชิดกับเคานต์คนใหม่ (ซึ่งอายุน้อยกว่าพระองค์หลายปีมาก) ราว ค.ศ. 1118 เจ้าชายชาร์ลทรงเสกสมรสกับมาร์เกอริตแห่งแกลร์มง ทายาทในเคานต์แห่งอาเมียง และธิดาในเรโนด์ที่ 2 เคานต์แห่งแกลร์มง-อ็อง-โบเวร์ เคานต์บอลด์วินที่ 7 ซึ่งไม่มีทายาท ได้รับบาดเจ็บในยุทธการที่บูเรส์-อ็อง-เบรย์ในเดือนกันยายน ค.ศ. 1118 และเขาแต่งตั้งเจ้าชายชาร์ลเป็นผู้สืบทอดตำแหน่งก่อนที่เขาจะเสียชีวิตในวันที่ 17 กรกฎาคม ค.ศ. 1119

ในค.ศ. 1125 เคานต์ชาลส์ที่ 1 ทรงขับไล่ชาวยิวออกจากแฟลนเดอส์ เนื่องจากชาวยิวมีส่วนในการทำให้ราคาสินค้าพุ่งสูงขึ้นอันเป็นเหตุซ้ำเติมความอดอยากของประชาชนภายในดินแดนเขาขณะนั้น ในระหว่างประสบภาวะอดอยาก เคานต์ชาร์ลทรงแจกจ่ายขนมปังแก่คนยากจน และดำเนินการป้องกันไม่ให้เกิดการกักตุนเมล็ดพืชและนำมาขายในราคาที่สูงเกินจริง ด้วยคำแนะนำจากที่ปรึกษาของพระองค์ พระองค์ได้ลดอิทธิพลของตระกูลอาเร็มบอลด์ ซึ่งเข้ามาเกี่ยวข้องในการกักตุนอาหาร ให้ลดอำนาจพวกเขาให้มีสถานะเป็นทาสติดที่ดิน ส่งผลให้บาทหลวงแบร์ทูร์ฟ ฟิตซ์อาเร็มบอลด์ เจ้าอาวาสโบสถ์นักบุญโดนาเทียน วางแผนลอบปลงพระชนม์เจ้าชาย-เคานต์ชาร์ลและเหล่าที่ปรึกษาของพระองค์

สิ้นพระชนม์
thumb|left|พิธีฝังพระศพชาลส์ที่ 1 แห่งแฟลนเดอส์ ภาพวาดของยาน ฟัน เบียส์
ในตอนเช้าของวันที่ 2 มีนาคม ค.ศ. 1127 ขณะที่เคานต์ชาลส์ทรงคุกพระชานุอธิษฐานอยู่ในโบสถ์นักบุญโดนาเทียน อัศวินกลุ่มหนึ่งที่ตอบรับคำขอของตระกูลอาเร็มบอลด์เข้ามาในโบสถ์และรุมแทงพระองค์ด้วยดาบยาวจนสิ้นพระชนม์ การสังหารที่ป่าเถื่อนและล่วงเกินสถานที่ศักดิ์สิทธิ์ครั้งนี้ก่อให้เกิดความโกรธแค้นในหมู่สาธารณชนอย่างกว้างขวาง และเคานท์ชาร์ลทรงได้รับการยกย่องอย่างกว้างขวางในฐานะมรณสักขีและนักบุญแทบจะในทันที แม้ว่ายังไม่มีการการประกาศเป็นบุญราศีจนกระทั่ง ค.ศ. 1882ตระกูลอาเร็มบอลด์ที่วางแผนสังหารเคานต์ชาร์ลได้ถูกปิดล้อมอยู่ภายในปราสาทบรูซโดยขุนนางและสามัญชนที่โกรธแค้นจากเมืองบรูซและเกนต์ ฝ่ายอาเร็มบอลด์พ่ายแพ้ ถูกจับกุมและทรมานจนตาย พระเจ้าหลุยส์ที่ 6 แห่งฝรั่งเศสซึ่งทรงสนับสนุนให้ลุกฮือต่อต้านตระกูลอาเร็มบอลด์ ทรงใช้อิทธิพลของพระองค์เลือกวิลเลียม คลิโต เป็นเคานต์คนใหม่ของแฟลนเดอส์

เชิงอรรถ
# เทศมณฑลดอรอบ
ดอรอบ  เป็นเทศมณฑลในจังหวัดฟอร์ส ประเทศอิหร่าน โดยมีดอรอบเป็นเมืองหลักGitashenasi Province Atlas of Iran اطلس گیتاشناسی استان‌های ایران  จากสำมะโน พ.ศ. 2549 เทศมณฑลนี้มีประชากร 172,938 คนใน 39,955 ครัวเรือน เทศมณฑลนี้แบ่งออกเป็น 3 อำเภอ คืออำเภอกลาง, อำเภอโรสทอก และอำเภอโฟร์ก และมี 4 เมือง คือ ดอรอบ, แจนแนตแชฮร์, แฟดอมี และโดว์โบร์จี
# เซอลามัตซุลตัน (รัฐตรังกานู)
เซอลามัตซุลตัน (, ยาวี: سلامت سلطان แปลว่า พระเจ้าคุ้มครองสุลต่าน) เพลงประจำรัฐตรังกานู ประเทศมาเลเซีย อย่างเป็นทางการ ประพันธ์โดย โมฮัมหมัด ฮาชิม บิน อาบู บาการ์ ในปี ค.ศ. 1927 เป็นครูผู้ช่วยโรงเรียนประถมศึกษามาเลย์ที่ ปายาบังกา (Paya Bunga) ในขณะที่เขายังแต่งเนื้อร้อง

 ประวัติ 
ในปี ค.ศ. 1927 สุลต่านสุไลมาน บาดรูล อาลัม ชาห์ ได้สั่งให้ โมฮัมหมัด ฮาชิม บิน อาบู บาการ์ เป็นผู้ประพันธ์ทำนอง ซึ่งจะเล่นเนื่องในโอกาสวันเฉลิมพระชนมพรรษาของพระองค์ ตอนนั้น อาบู บาการ์เป็นหัวหน้ากลุ่มลูกเสือ ในเมือง กัวลาตรังกานู และต่อมา หัวหน้าวง ของ Terengganu Police Band เพลงที่เขาแต่งเพลงพร้อมองค์ประกอบถูกส่งไปยัง ดาโต๊ะ ซีริ อันดิกา รายา (Dato Sri Andika Di Raja) ผู้ล่วงลับไปแล้วซึ่งเป็น องครักษ์ของสุลต่านและเป็นสมาชิกสภารัฐมนตรี และสองสามวันต่อมา อาบู บาการ์ ได้รับคำสั่งให้ปรากฏตัว นอกอิสตานา โคลัม (Istana Kolam) (พระบรมมหาราชวัง) และเขาร้องเพลงสรรเสริญของคณะลูกเสือ สุลต่านสุไลมาน ไม่นานหลังจากนั้น อาบู บาการ์ ได้ฝึกกลุ่มเด็กนักเรียนจาก ปายาบังกา ให้ร้องเพลงสรรเสริญ และหลังจากที่เขาร้องเพลงนี้เป็นครั้งที่สอง สุลต่านรับร้องดนตรีและขับร้องเป็นเพลงชาติของ รัฐตรังกานู และสั่งให้ อาบู บาการ์ จึงควรได้รับรางวัล

 การยึดครองของญี่ปุ่น 
มีการแก้ไขเนื้อเพลงเล็กน้อยในบรรทัดที่สี่และหกระหว่างการยึดครองของญี่ปุ่น แต่ดนตรีและคำที่เหลือยังคงเหมือนเดิม
เนื้อร้องภาษามาเลเซียอักษรยาวีคำแปลเซอลามัตซุลตัน (Selamat Sultan)Allah daulatkan Tuanku Sultan

Terengganu Darul Iman

Allah peliharakan Tuanku Sultan

Sejahtera sepanjang zaman

Allah rahmatkan Tuanku Sultan

Memerintah rakyat amanالله دولتكن توانكو سلطان 

ترڠڬانو دارالايمان 

الله ڤليهاراكن توانكو سلطان 

سجهترا سڤنجڠ زمان 

الله رحمةكن توانكو سلطان 

ممرينته رعيت امانพระเจ้าทรงพระราชอำนาจอธิปไตย์

ตรังกานู ที่พำนับแห่งศรัทธา

พระเจ้าทรงห่วงใยล้นเกล้า

ด้วยความปิติตลอดการครองราช

ขอพระเจ้าทรงอำนวยพร

ทรงปกครองประชาชนอย่างสันติ

 แหล่งข้อมูล 

 State anthem at National-Anthems.org
 Anthem mp3
# ชิโอมิ (โตเกียว)
ชิโอมิ  เป็นย่านในเขตโคโต มหานครโตเกียว ประเทศญี่ปุ่น ประกอบด้วย ชิโอมิอิจโจเมะ  และชิโอมินิโจเมะ
# สโมสรฟุตบอลยังสิงห์ หาดใหญ่ ยูไนเต็ด
สโมสรฟุตบอลยังสิงห์ หาดใหญ่ ยูไนเต็ด เป็นอดีตสโมสรฟุตบอลในประเทศไทย โดยเป็นสโมสรตัวแทนจากอำเภอหาดใหญ่ จังหวัดสงขลา ปัจจุบันเล่นในไทยแลนด์ เซมิโปรลีก โซนภาคใต้

 ประวัติ 
สโมสรฟุตบอลยังสิงห์ หาดใหญ่ ยูไนเต็ด เดิมใช้ชื่อว่า สโมสรฟุตบอลหาดใหญ่ ซิตี้ ก่อตั้งเมื่อปี 2560 และได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2560 หาดใหญ่ ซิตี้ ได้ตำแหน่งชนะเลิศโซนภาคใต้ตอนล่าง หลังจากที่สามารถเอาชนะโกลก ยูไนเต็ด ด้วยการดวลลูกโทษ 1–4 และเข้าชิงชนะเลิศโซนภาคใต้กับศรีวิชัย เอฟซี โดยสามารถเอาชนะได้ 3–1 ทำให้หาดใหญ่ ซิตี้ ได้ตำแหน่งชนะเลิศโซนภาคใต้ และได้สิทธิ์เลื่อนชั้นสู่ไทยลีก 4 ฤดูกาล 2561

ต่อมาในปี 2563 หาดใหญ่ ซิตี้ ได้ขอแจ้งพักทีม เนื่องจากการระบาดทั่วของโควิด-19 ในประเทศไทย และปัญหาเรื่องงบประมาณในการทำสโมสร และในปี 2564 หาดใหญ่ ซิตี้ ได้ยุบรวมกับยังสิงห์ ยูไนเต็ด สโมสรจากไทยแลนด์ อเมเจอร์ลีก เปลี่ยนชื่อเป็นสโมสรฟุตบอลยังสิงห์ หาดใหญ่ ยูไนเต็ด และได้กลับมาส่งทีมอีกครั้งในฤดูกาล 2564–65

ในการแข่งขัน ไทยลีก 3 โซนภาคใต้ ฤดูกาล 2565-66 สโมสรจบอันดับที่ 3 ต่อมาทางบริษัท ไทยลีก จำกัดได้แจ้งว่าสโมสรไม่ผ่านคลับไลเซนซิ่ง ทำให้ต้องลงแข่งเซมิโปรลีกในฤดูกาลต่อมา

 สนามและที่ตั้ง 
thumb|สนามกีฬาจิระนคร
 พิกัด ที่ตั้ง สนาม ความจุ ปี  อำเภอหาดใหญ่ จังหวัดสงขลา สนามกีฬาจิระนคร 25,000 2560–2561, 2565–  อำเภอหาดใหญ่ จังหวัดสงขลา สนามกีฬาเมืองหลักภาคใต้ (พรุค้างคาว) 3,000 2562–2565

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู หาดใหญ่ ซิตี้ 2560 ไทยแลนด์ อเมเจอร์ลีก โซนภาคใต้ ชนะเลิศ ไม่ได้เข้าร่วม ไม่สามารถเข้าร่วม  1 2561 ไทยลีก 4 โซนภาคใต้ 21 6 7  8 24 27 25 อันดับที่ 5 รอบคัดเลือก รอบคัดเลือกรอบสอง  ธีรวัฒน์ ดุนี 6 2562 ไทยลีก 4 โซนภาคใต้ 24 8 4 12 31 34 28 อันดับที่ 4 รอบคัดเลือก รอบคัดเลือกรอบสอง  อับดุสสาลาม สาม่าน 8 2563–64 ไทยลีก 3 โซนภาคใต้ แจ้งขอพักทีมในฤดูกาลนี้ ไม่ได้เข้าร่วม รอบคัดเลือกรอบสอง – – ยังสิงห์ หาดใหญ่ ยูไนเต็ด 2564–65 ไทยลีก 3 โซนภาคใต้ 24 7 6 11 18 23 27 อันดับที่ 9 ไม่ได้เข้าร่วม รอบคัดเลือกรอบสอง  นัฐกร ขุนเจริญ 4 2565–66 ไทยลีก 3 โซนภาคใต้ 22 10 6 6 40 22 36 อันดับที่ 3 ไม่ได้เข้าร่วม รอบ 32 ทีมสุดท้าย  บูร์เนล อ็อกานา-ซตาซี 9

แชมป์รองแชมป์อันดับที่สามเลื่อนชั้นตกชั้น

 ผู้ฝึกสอน 
ชื่อระยะเวลาความสำเร็จ หาดใหญ่ ซิตี้ อัมรินทร์ หมัดหลำ2560–2561ชนะเลิศ ไทยแลนด์ อเมเจอร์ลีก ฤดูกาล 2560 โซนภาคใต้ตอนล่างชนะเลิศ ไทยแลนด์ อเมเจอร์ลีก ฤดูกาล 2560 โซนภาคใต้ สาธิต เบ็ญโส๊ะ2561–2562 อนุสรณ์ กลับกลาย2562–2563 ยังสิงห์ หาดใหญ่ ยูไนเต็ด สาธิต เบ็ญโส๊ะ2564 ณรงค์ฤทธิ์ ขุนทิพย์2564–2565 ธีรธาดา จำรัส2565 ชวภณ กมลสินธุ์2565–2566 ดามีอาน เบลล็อน2566

  เกียรติประวัติ 
หาดใหญ่ ซิตี้
 ไทยแลนด์ อเมเจอร์ลีก
 ชนะเลิศ โซนภาคใต้ตอนบน : 2560
 ชนะเลิศ โซนภาคใต้ : 2560

 สโมสรพันธมิตร 
  ออกซ์ฟอร์ดยูไนเต็ด
  นครศรีฯ ยูไนเต็ด
# ชินาโนะโนะคุนิ
ชินาโนะโนะคุนิ (信濃の国) เป็นเพลงประจำจังหวัดของจังหวัดนางาโนะ ประเทศญี่ปุ่น จัดสร้างขึ้นเพื่อการศึกษา เนื่องจากเป็นเพลงประจำจังหวัดที่นิยมในที่สาธารณะ เช่น สถานีรถไฟ และรายการทีวี ประชากรส่วนใหญ่ในจังหวัดจึงสามารถจำเพลงได้ บางครั้งใช้เพลง (ล้อเลียน) เพื่อทดสอบความรักชาติต่อภูมิภาค เพลงนี้เล่นในพิธีเปิดการแข่งขันกีฬาโอลิมปิกฤดูหนาวปี 1998 เพื่อร่วมขบวนพาเหรดระดับประเทศ 

เพลงนี้แต่งขึ้นในปี 1900 และนำไปใช้อย่างเป็นทางการเป็นเพลงประจำจังหวัดนางาโนะเมื่อวันที่ 20 พฤษภาคม ค.ศ. 1968 เนื้อเพลงเขียนโดย คิโยชิ อาซาอิ (Kiyoshi Asai) เป็นครูในจังหวัดนางาโนะ  และแต่งโดย มาซาฮารุ คิตามูระ (Masaharu Kitamura)

 เพิ่มเติม 

 รายชื่อเพลงประจำจังหวัดในประเทศญี่ปุ่น
# เพลงชาติประชาคมแอฟริกาตะวันออก
เพลงชาติเครือข่ายแอฟริกาตะวันออก(หรือ) เป็นเพลงประจำประชาคมแอฟริกาตะวันออก เนื้อเพลงใช้ภาษาภาษาสวาฮิลี ในการประพันธ์เพลง

 นิรุกติศาสตร์ 
คำว่า Jumuiya ในภาษาสวาฮิลี หมายถึง ชุมชน ประชาคม และชื่อจึงแปลว่า "เพลงชาติเครือข่ายแอฟริกาตะวันออก"

 ประวัติ 
เพลงชาติเครือข่ายแอฟริกาตะวันออก เนื้อร้องและทำนองประพันธ์โดย จอหน์ มูกานโก (John Mugango) ในปี ค.ศ. 2010Diaspora, Messenger. "EAST AFRICAN ANTHEM TO BE SANG IN KENYAN SCHOOLS", Diaspora Messenger, Nairobi, 20 March 2020. Retrieved on 21 March 2020.

 เนื้อร้อง 
เนื้อร้องภาษาสวาฮีลีคำแปล Ee Mungu twaomba uilinde
 Jumuiya Afrika Mashariki
 Tuwezeshe kuishi kwa amani
 Tutimize na malengo yetu.
 Kiitikio:
 Jumuiya Yetu sote tuilinde
 Tuwajibike tuimarike
 Umoja wetu ni nguzo yetu
 Idumu Jumuiya yetu.
 Uzalendo pia mshikamano
 Viwe msingi wa Umoja wetu
 Na tulinde Uhuru na Amani
 Mila zetu na desturi zetu.
 Kiitikio:
 Jumuiya Yetu sote tuilinde
 Tuwajibike tuimarike
 Umoja wetu ni nguzo yetu
 Idumu Jumuiya yetu.
 Viwandani na hata mashambani
 Tufanye kazi sote kwa makini
 Tujitoe kwa hali na mali
 Tuijenge Jumuiya bora.
 Kiitikio:
 Jumuiya Yetu sote tuilinde
 Tuwajibike tuimarike
 Umoja wetu ni nguzo yetu
 Idumu Jumuiya yetu. ข้าแต่พระเจ้า ขอพระองค์ทรงคุ้มครองเรา
 ประชาคมแห่งแอฟริกันตะวันออก
 ขอให้เราอยู่อย่างสงบสุข
 เติมเต็มด้วยเป้าหมายของเรา
 ประสานเสียง:
 ขอให้เราทุกคนปกป้องประชาคมของเรา
 ต้องรับผิดชอบต่อสิ่งที่เราได้ทำ
 เสาหลักคือความสามัคคี
 ความอกทนต่อประชาคมของเรา
 ด้วยความรักชาติและความร่วมมือ
 เป็นรากฐานของความสามัคคี
 ขอให้เราปกป้องเสรีภาพและสันติภาพของเรา
 ขนบธรรมเนียมและพระเพณีของเรา
 ประสานเสียง:
 ขอให้เราทุกคนปกป้องประชาคมของเรา
 ต้องรับผิดชอบต่อสิ่งที่เราได้ทำ
 เสาหลักคือความสามัคคี
 ความอกทนต่อประชาคมของเรา
 ในเขตอุสาหกรรมและเขตกสิกรรม
 ขอให้พวกเราทุกคนทำงานให้หนัก
 ขอให้เราอุทิศตนเพื่อสินทรัพย์ของเรา
 มาสร้างประชาคมที่ดีกว่ากันเถอะ
 ประสานเสียง:
 ขอให้เราทุกคนปกป้องประชาคมของเรา
 ต้องรับผิดชอบต่อสิ่งที่เราได้ทำ
 เสาหลักคือความสามัคคี
 ความอกทนต่อประชาคมของเรา
# ข้ออักเสบรีแอคทีฟ
ข้ออักเสบรีแอคทีฟ  หรือ กลุ่มอาการไรเตอร์  เป็นโรคข้ออักเสบชนิดหนึ่ง เกิดขึ้นจากการตอบสนองของร่างกายต่อการติดเชื้อที่เกิดขึ้นที่จุดอื่น โดยขณะที่มีอาการข้ออักเสบนั้น การติดเชื้อที่เป็นตัวกระตุ้นให้เกิดการอักเสบอาจจะหมดอาการไปแล้วก็เป็นได้ เป็นการยากต่อการวินิจฉัย
อ้างอิง

แหล่งข้อมูลอื่น

 eMedicine
 Questions and Answers about Reactive Arthritis - US National Institute of Arthritis and Musculoskeletal and Skin Diseases
# สุภาพบุรุษนักฝัน
สุภาพบุรุษนักฝัน หรือ หัวใจไม่ไร้ฝัน  เป็นภาพยนตร์ดราม่าชีวประวัติ กำกับโดยจอห์น ลี แฮนค็อค และ เขียนบทโดยเคลลี่ มาร์เซลและซู สมิธ การเล่าเรื่องของพี.แอล. เทรเวอร์สและวอลต์ ดิสนีย์ และ การพัฒนาสร้างหนังแมรี่ ป๊อปปินส์ปีพ.ศ. 2507 ออกฉายในโรงภาพยนตร์ในสหราชอาณาจักรเมื่อวันที่ 19 ธันวาคม พ.ศ. 2556 และ ออกฉายในโรงภาพยนตร์ในประเทศสหรัฐอเมริกาเมื่อวันที่ 19 ธันวาคม พ.ศ. 2556 และ ออกฉายในโรงภาพยนตร์ในประเทศออสเตรเลียเมื่อวันที่ 9 มกราคม พ.ศ. 2557 ส่วนออกฉายในโรงภาพยนตร์ในประเทศไทยเมื่อวันที่ 20 กุมภาพันธ์ พ.ศ. 2557 เฉพาะซับไทยเท่านั้น อย่างไรก็ตามได้พากย์เสียงไทยออกฉายในช่อง 7 สีรายการบิ๊ก ซีเนม่าและมีการเปลี่ยนชื่อภาพยนตร์ว่า หัวใจไม่ไร้ฝัน เมื่อวันที่ 23 ธันวาคม พ.ศ. 2560 และ ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564

 เรื่องย่อ 
พี.แอล. เทรเวอร์ส นักเขียนหญิงจากอังกฤษต้องเดินทางจากลอนดอนไปฮอลลีวูดเมื่อวอลท์ ดิสนีย์ดัดแปลงนิยายของเธอ แมรี่ ป๊อปปินส์ไปทำเป็นภาพยนตร์และต้องการให้เธอช่วยสร้างความมหัศจรรย์

 นักแสดง 

หมายเหตุ
# หน่วยบริการฉุกเฉิน
หน่วยบริการฉุกเฉิน  เป็นกองกำลังตอบโต้รวดเร็วของกรมตำรวจนครบาลโตเกียว ในช่วงก่อนสงครามโลกครั้งที่สอง
thumb|เจ้าหน้าที่ตำรวจหน่วยบริการฉุกเฉิน (กรมตำรวจนครบาล) ถือไม้โจเดินสวนสนาม
thumb|เจ้าหน้าที่ตำรวจหน่วยบริการฉุกเฉิน (กรมตำรวจนครบาล) ถือปืนพก
 ประวัติความเป็นมา 
ในปี ค.ศ. 1933 หน่วยนี้จัดตั้งขึ้นในกองบัญชาการตำรวจญี่ปุ่น มีภารกิจในการควบคุมฝูงชน การปราบจลาจล การต่อต้านการก่อการร้าย การค้นหาและกู้ภัย การตอบโต้ภัยพิบัติ หรือภารกิจที่มีความเร่งด่วนอื่น ๆ กองกำลังนี้ในอดีตมีเพียง 307 นาย แบ่งออกเป็น 4 กองร้อย ทำหน้าที่เป็นหน่วยสวาทของกรมตำรวจนครบาลโตเกียว อุปกรณ์หรือยุทโธปกรณ์ที่ใช้ เช่น ไม้โจ (คล้ายดาบยาว) ทันโต (คล้ายกระบี่สั้น) และปืนกึ่งอัตโนมัติเอ็ฟเอน โมเดล 1910 ในขณะเดียวกันเจ้าหน้าที่ตำรวจสายงานปกติจะมีเพียงแค่กระบี่เท่านั้น หน่วยนี้เปรียบเสมือนเป็นชินเซ็งงูมิแห่งยุคโชวะ
# มหันตภัยอำพราง
มหันตภัยอำพราง  เป็นมินิซีรีส์ทางโทรทัศน์ของอเมริกาที่สร้างโดย คีล แบรดสตรีท สำหรับบริการสตรีมมิ่งทางดิสนีย์+ โดยอิงจากเนื้อเรื่องของมาร์เวลคอมิกส์ในชื่อเดียวกัน มีจุดมุ่งหมายเพื่อเป็นส่วนหนึ่งของซีรีส์ทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ซึ่งมีความต่อเนื่องร่วมกับภาพยนตร์ของแฟรนไชส์ แบรดสตรีททำหน้าที่เป็นหัวหน้านักเขียนบท

ซามูเอล แอล. แจ็กสัน กลับมารับบทนิค ฟิวรี ร่วมกับเบน เมนเดลโซห์นในบททาลอส การพัฒนาซีรีส์เริ่มขึ้นในเดือนกันยายน ค.ศ. 2020 โดยมีแบรดสตรีทและแจ็กสันร่วมด้วย ชื่อเรื่องและหลักฐานของซีรีส์พร้อมกับการคัดเลือกนักแสดงของเมนเดลโซห์น ได้รับการเปิดเผยในเดือนธันวาคม ค.ศ. 2020 การคัดเลือกนักแสดงเพิ่มเติมเกิดขึ้นตลอดเดือนมีนาคมและเมษายน ค.ศ. 2021 ตามด้วยการจ้าง โทมัส เบซูชา และ อาลี เซลิม เพื่อกำกับซีรีส์ในเดือนพฤษภาคม การถ่ายทำเริ่มขึ้นในเดือนกันยายน ค.ศ. 2021 ในลอนดอน โดยมีการวางแผนการถ่ายทำเพิ่มเติมในสหราชอาณาจักรและทั่วยุโรป

มหันตภัยอำพราง มีกำหนดฉายในบริการสตรีมมิ่งทางดิสนีย์+ ในปี ค.ศ. 2023 และจะประกอบด้วยหกตอน จะเป็นส่วนหนึ่งของระยะที่ห้าของ จักรวาลภาพยนตร์มาร์เวล
# ลิลนาสเอ็กซ์
มอนเตโร ลามาร์ ฮิลล์ (เกิด 9 เมษายน ค.ศ. 1999) หรือเป็นที่รู้จักในชื่อ ลิลนาสเอ็กซ์  เป็นแร็ปเปอร์ นักร้อง และนักแต่งเพลงชาวอเมริกัน มีชื่อเสียงโด่งดังจากการเปิดตัวซิงเกิลแร็ปคันทรี "โอลด์ทาวน์โรด" ซึ่งเริ่มได้รับความนิยมแบบไวรัลในช่วงต้นปี ค.ศ. 2019 ก่อนที่จะไต่ขึ้นชาร์ตเพลงในระดับสากลและได้รับการรับรองระดับไดมอนต์ในเดือนพฤศจิกายนของปีเดียวกันนั้น ขยับยอดขายรวมกันกว่าสิบล้านยูนิตในการสตรีมและการขาย

"โอลด์ทาวน์โรด" ติดอันดับ 19 สัปดาห์บนชาร์ต บิลบอร์ดฮอต 100 ในสหรัฐกลายเป็นเพลงอันดับหนึ่งที่ยาวนานที่สุดนับตั้งแต่เปิดตัวในปี 1958 รีมิกซ์เพลงหลายเพลงได้รับการปล่อยตัวโดยเฉพาะการร่วมงานกับบิลลี เรย์ ไซรัส เนื่องจาก "โอลด์ทาวน์โรด" ติดอันดับฮอต 100 ลิลนาสเอ็กซ์จึงเปิดตัวว่าเป็นเกย์ และกลายเป็นศิลปินเพียงคนเดียวที่ทำเช่นนั้นในขณะที่มีสถิติอันดับหนึ่ง

หลังจากความสำเร็จของ "โอลด์ทาวน์โรด" ลิลนาสเอ็กซ์ได้เปิดตัวผลงานเอกซ์เทนเดดเพลย์ชุดแรกของเขาชื่อ 7 ซึ่งมีซิงเกิลอีกสองเพลงโดย "พานินิ" ขึ้นสูงสุดที่อันดับ 5 และ "โรดีโอ" (ร่วมร้องโดยคาร์ดิ บี หรือนาส) สูงสุดที่อันดับที่ 22 ในฮอต 100 สตูดิโออัลบั้มเปิดตัวของเขา มอนเตโร (2021) ได้รับการสนับสนุนโดยซิงเกิลที่ติดอันดับชาร์ต "มอนเตโร (คอลมีบายยัวร์เนม)" และ "อินดัสทรีเบบี" (ร่วมร้องกับแจ็ก ฮาร์โลว์) และสิบอันดับแรกซิงเกิล "แดตส์วอตไอวอนต์" และได้รับการเสนอชื่อเข้าชิงรางวัลอัลบั้มแห่งปีในงานประกาศผลรางวัลแกรมมีประจำปี ครั้งที่ 64

ลิลนาสเอ็กซ์เป็นศิลปินชายที่ได้รับการเสนอชื่อเข้าชิงมากที่สุดในงานประกาศผลรางวัลแกรมมีประจำปี ครั้งที่ 62 ซึ่งในที่สุดเขาก็ได้รับรางวัลสาขาวิดีโอเพลงยอดเยี่ยมและขับร้องเพลงป็อปคู่/กลุ่มยอดเยี่ยม "โอลด์ทาวน์โรด" ทำให้เขาได้รับรางวัลเอ็มทีวีวิดีโอมิวสิกอะวอดส์ถึง 2 รางวัล ได้แก่ เพลงแห่งปี และรางวัลอเมริกันมิวสิกอะวอดส์ สำหรับเพลงแร็ป/ฮิปฮอปยอดนิยม; ลิลนาสเอ็กซ์ยังเป็นศิลปินผิวสีแอลจีบีทีคนแรกที่เปิดเผยอัตลักษณ์ได้รับรางวัลสมาคมดนตรีคันทรี ไทม์ยกย่องให้เขาเป็นหนึ่งใน 25 บุคคลที่ทรงอิทธิพลที่สุดบนอินเทอร์เน็ตในปี ค.ศ. 2019 และเขาได้รับการเสนอชื่อให้อยู่ในรายชื่อ 30 Under 30 ของฟอบส์ในปี ค.ศ. 2020

 ผลงานเพลง 
สตูดิโออัลบั้ม
มอนเตโร (2021)

 ทัวร์ 
 ลองก์ไลฟ์มอนเตโรทัวร์ (2022–23)

 ผลงานภาพยนตร์ 
+ผลงานภาพยนตร์ของลิลนาสเอ็กซ์ ปี เรื่อง บทบาท หมายเหตุ 2021 แซเทอร์เดย์ไนต์ไลฟ์ (Saturday Night Live) ตัวเขาเอง แขกรับเชิญทางดนตรี (1 ตอน) เดฟ (Dave) ตัวเขาเอง  ตอน: "Dave" 2022–23 เดอะพราวด์แฟมมิลี: ลาวเดอร์แอนด์พราวเดอร์ (The Proud Family: Louder and Prouder)จูน บัก (ให้เสียง)2 ตอน
# มาเตลูกูตัลลิกิ
มาเตลูกูตัลลิกิ (Maa Telugu Talliki; , IAST: Mā Telugu Talliki; แปล: "แด่มารดาเตลูกูของเรา") เป็นเพลงประจำรัฐอานธรประเทศของอินเดีย อย่างเป็นทางการ เตลูกูตัลลิกิ แสดงถึงสัญลักษณ์ของชาวเตลูกู โรงเรียนและงานราชการหลายแห่งเริ่มใช้เพลงประจำรัฐนี้เพื่อแสดงความเคารพต่อภาษาเตลูกู

 ภูมิหลัง 
เนื้อร้องประพันธ์โดยโดย สังกรัมพาทิ สุนทราจาริ และขับร้องโดย สูรยกุมารี เดิมเพลงนี้ถูกในภาพยนตร์เตลูกูเรื่อง Deena Bandhu (1942) ซึ่งนำแสดงโดย จิตโตร์ วี. นาไคอา แต่ได้รับการเปิดตัวเป็นค่ายเพลงโดยศิลปินเป็นการส่วนตัว

 เนื้อร้อง 
เนื้อร้องภาษาเตลูกูอักษรละตินสัทอักษรคำแปลhttps://www.tnilive.com/2019/05/13/telugu-kids-story-maa-telugu-thalli-poet-sankarambadi-sundarachari/Mā telugu talliki mallepūdaṇḍa
Mā kannatalliki maṅgaḷāratulu,
Kaḍupulō baṅgāru kanucūpulō karuṇa,
Cirunavvulō sirilu doralincu mā talli.

Galagalā Gōdāri kadilipōtuṇṭēnu
Birabirā Kṛṣṇamma paruguleḍutuṇṭēnu
Baṇgāru paṇṭalē paṇḍutāī
Muripāla mutyālu doralutāī.

Amarāvati nagara apurūpa śilpālu
Tyāgayya gontulō tārādu nādālu
Tikkayya kalamulō tiyyandanālu
Nityamai nikhilamai nilaci vuṇḍēdāka.

Rudramma bhujaśakti mallamma pati bhakti
Timmarasu dhīyukti, kṛṣṇarāyala kīrti
Mā cevulu riṇgumani mārumrōgēdāka
Nī pāṭalē pāḍutām, nī āṭalē āḍutām
Jai Telugu Talli, jai Telugu Talli.[maː teluɡu talːiki malːepuːdaɳɖa]
[maː kanːatalːiki maŋgaɭaːɾatulu]
[kaɖupulo baŋgaːɾu kanut͡ʃuːpuloː kaɾuɳa]
[t͡ʃiɾunaʋːuloː siɾul̪u doɾalint͡ʃu maː talːi]

[galagalaː goːdaːɾi kadilipoːtuɳʈeːn̪u]
[biɾabiɾaː kɽʂɳamːa paɾuguleɖutuɳʈeːn̪u]
[baɳgaːɾu paɳʈaleː paɳɖutaːiː]
[muɾipaːla mutjaːl̪u doɾalutaːiː]

[amaɾaːʋati nagaɾa apuɾuːpa ɕilpaːlu]
[tjaːgajːa gontuloː taːɾaːɖu naːdaːlu]
[tikːajːa kalamuloː tijːandanaːlu]
[nitjamai nikʰilamai nilat͡ʃi ʋuɳɖeːdaːka]

[ɾudr̪amːa bʱud͡ʒaɕakti malːamːa pati bʱakti]
[timːaɾas̪u dʱiːjukti kɽʂɳaɾaːjala kiːɾti]
[maː t͡ʃeːʋulu ɾiŋgumani maːɾumɾoːgeːdaːka]
[niː paːʈaleː paːɖutaːm niː aːʈaleː aːɖutaːm]
[d͡ʒai teluɡu talːiki d͡ʒai teluɡu talːiki]พวงมาลาดอกมะลิเพื่อชาวเตลูกูของเรา
กราบไหว้มารดาผู้ให้กำเนิดของเรา
ด้วยทองคำในท้องของท่าน และพระคุณในดวงตาของท่าน
โอ้ มารดาเอ๋ย ความมั่นคั่งแห่งรอยยิ้ม หลั่งไหลมาจากผู้ใด

โคทาวรี เต็มเปี่ยมมีชีวิต
กฤษณา ไหลพล่าน
พืชผลดั่งทองคำให้ผลิตผลอันอุดมสมบูรณ์
อัญมณีส่องประกายระยิบระยับจะกลิ้งอกไป

จนประติมากรรมแปลกตาแห่งอมราวตี
เสียงโลดโผนในบทเพลงแห่งตยาคยฺยะ
งานประพันธ์อันอัศจรรย์แห่งติกยฺยะ
สามารถยืนยงผ่านพ้นกาลเวลา

ความแข็งแกร่งของรุทรมะ และความภัคดีขอมัลลัมมะ
ความกล้าหาญของติมมาสุรุ และพระสิริแห่งกฤษณาเทวรายะ
จนเราหูผึ่งไปกับความรื่นรมย์
เราจะขับขานเพลง เป็นกาลเล่นของเจ้า
ด้วยชัยชนะต่อมารดาเตลูกูของเรา ด้วยชัยชนะต่อมารดาเตลูกูของเรา

 มรดกและในวัฒนธรรมร่วมสมัย 
เพลงได้รับการยอมรับเป็นเพลงประจำรัฐในท้ายที่สุดhttp://www.thehindu.com/todays-paper/tp-national/tp-andhrapradesh/article1566396.ece เพลงนี้ถูกใช้ในภาพยนตร์ เรื่อง Alludochadu ในปี 1976 เนื้อเรื่องเป็น รามกฤษณะ และ ชยสุธ เพลงนี้ถูกใช้ในภาพยนตร์ เรื่อง Bullet ในปี 1985 นำแสดงโดย กฤษณัม รชู และ สุหสิณี ถูกใช้ครั้งสุดท้ายในภาพยนตร์เรื่อง Leader ปี 2010 ที่มี ราณา ทัคคูปตี และ ฤจา คังโคปาธยาย

 ดูพิ่ม 

 เตลูกูตัลลี
# คริเอทีนิน
คริเอทีนิน หรือ คริเอทีนีน (หรือ ; จาก) เป็นผลผลิตจากการสลายครีเอทีนฟอสเฟทในกล้ามเนื้อและกระบวนการเมทาบอลิกของโปรตีน ร่างกายจะหลั่งคริเอทีนินออกมาด้วยอัตราคงที่ตลอด โดยอัตราการหลั่งนี้ขึ้นอยู่กับมวลกล้ามเนื้อของบุคคลCreatinine in Mayo Clinic

เซรัมคริเอทีนิน (ระดับในเลือดของคริเอทีนิน) เป็นตัวระบุสุขภาพไตที่สำคัญ เนื่องจากเป็นสารที่ถูกขับโดยไตโดยไม่ผ่านการเปลี่ยนแปลงอีก คริเอทีนินสร้างขึ้น จากกระบวนการทางชีวภาพที่เกี่ยวกับครีเอทีน, ฟอสฟอครีเอทีน และ อะดีโนซีนไตรฟอสเฟท

การตีความ
ในสหรัฐและรัฐยุโรปส่วนใหญ่ โดยทั่วไปรายงานผลค่าคริเอทีนินในหน่วย mg/dL (มิลลิกรัม/เดซิลิตร) ส่วนในแคนาดา, ออสเตรเลีย และยุโรปบางรัฐนิยมใช้หน่วย μmol/L (ไมโครโมล/ลิตร) โดยคริเอทีนิน 1 mg/dL มีค่าเท่ากับ 88.4 μmol/L.

ช่วงอ้างอิงผลเลือดโดยทั่วไปสำหรับค่าเซรัมคริเอทีนินอยู่ที่ 0.5 mg/dL ถึง 1.0 mg/dL (ราว 45 μmol/L ถึง 90 μmol/L) ในผู้หญิง และ 0.7 mg/dL ถึง 1.2 mg/dL (60 μmol/L ถึง 110 μmol/L) ในผู้ชาย

ความเข้มขนของเซรัมคริเอทีนินอาจสูงขึ้นในผู้ทานเอซีอีอินฮิบิเทอร์ในโรคหัวใจล้มเหลว และ โรคไตเรื้อรัง ซึ่งอาจพบค่าคริเอทีนินอาจสูงขึ้นได้ถึง 30%

เคมี
ในทางเคมี ปรากฏเทาทอเมอร์ของคริเอทีนินดังนี้:
2-Amino-1-methyl-1H-imidazol-4-ol (or 2-amino-1-methylimidazol-4-ol)
2-Amino-1-methyl-4,5-dihydro-1H-imidazol-4-one
2-Imino-1-methyl-2,3-dihydro-1H-imidazol-4-ol (or 2-imino-1-methyl-3H-imidazol-4-ol)
2-Imino-1-methylimidazolidin-4-one
2-Imino-1-methyl-2,5-dihydro-1H-imidazol-4-ol (or 2-imino-1-methyl-5H-imidazol-4-ol)

คริเอทีนินสลายที่อุณหภูมิประมาณ 300 °C.
# วัดเกาะหมาก
วัดเกาะหมาก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะหมาก อำเภอเกาะกูด จังหวัดตราด เป็นวัดแห่งเดียวบนเกาะหมาก ใกล้กับวัดมีพิพิธภัณฑ์เกาะหมาก

วัดเกาะหมากสร้างขึ้นเมื่อ พ.ศ. 2490 โดยเริ่มตั้งเป็นสำนักสงฆ์ก่อน จนได้ประกาศตั้งวัดเมื่อวันที่ 13 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 เป็นสถานที่ประกอบพิธีทางพระพุทธศาสนาของชาวเกาะหมาก สภาพแวดล้อมของวัดเต็มไปด้วยต้นไม้ มีต้นโพธิ์ต้นใหญ่ที่แผ่กิ่งก้านให้ความร่มเย็นมีอายุมากกว่า 50 ปี ซึ่งใต้ต้นโพธิ์มีพระพุทธรูปอยู่หลายองค์ และมีพระพุทธรูปหันหน้าสู่ทะเล

เนื่องจากเกาะหมากเป็นพื้นที่ต้นแบบของการท่องเที่ยวที่เป็นมิตรกับสิ่งแวดล้อม เพราะเห็นว่าเป็นเกาะขนาดไม่ใหญ่มีความอุดมสมบูรณ์ของธรรมชาติ มีประวัติศาสตร์ วัดเกาะหมากได้มีการติดตั้งแผงโซลาร์เซลล์เพื่อเป็นการลดคาร์บอน
# วัดอ่าวพร้าว
วัดอ่าวพร้าว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะกูด อำเภอเกาะกูด จังหวัดตราด มีเนื้อที่ประมาณ 17 ไร่ 8 งาน มีพระสงฆ์ประจำวัด ประมาณ 3–5 รูป 

วัดอ่าวพร้าวได้ประกาศตั้งวัดเมื่อวันที่ 30 ธันวาคม พ.ศ. 2531 

วัดอ่าวพร้าวตั้งอยู่บริเวณอ่าวพร้าว อยู่ทางด้านตะวันตก ใกล้กับแหลมเทียน ซึ่งเป็นอ่าวสุดท้ายใต้สุดของเกาะกูด เป็นชายหาดขาว โค้งเว้า ยาวประมาณ 800 เมตร ลึกเข้าไปจึงเป็นวัดอ่าวพร้าวซึ่งไม่ห่างจากหาด บริเวณวัดเป็นที่ประดิษฐาน รูปปั้นของพระเจ้าบรมวงศ์เธอ กรมหลวงชุมพรเขตอุดมศักดิ์ บิดาแห่งกองทัพเรือไทย และวิหารหลวงพ่อดำ ที่เคารพบูชาของชาวเกาะกูด ใกล้วัดมีชุมชนและเป็นที่ตั้งของโรงเรียนบ้านอ่าวพร้าว ด้านหน้าอุโบสถของวัดมีพระพุทธรูปประดิษฐานอยู่
# วัดคูหา (จังหวัดสงขลา)
วัดคูหา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูหา อำเภอสะบ้าย้อย จังหวัดสงขลา มีที่ดินตั้งวัดเนื้อที่ 13 ไร่ 3 งาน 35 ตารางวา

วัดคูหาสร้างเมื่อ พ.ศ. 2300 โดยมีพระคงแก้วได้รับนิมนต์จากชาวบ้านให้มาดำเนินการสร้างวัดนี้ และได้รับพระราชทานวิสุงคามสีมาเมื่อ พ.ศ. 2325 เป็นวัดสำคัญของของอำเภอสะบ้าย้อยมาตั้งแต่สมัยรัตนโกสินทร์ตอนต้น ศาลาการเปรียญหลังเก่าซึ่งได้รื้อถอนไปแล้วปรากฏประวัติการบูรณปฏิสังขรณ์เป็นข้อความบริเวณคอสองว่า "โรงอุโบสถนี้... พระสงฆ์และอุบาสก อุบาสิกาทั้งหลายได้ปฏิสังขรณ์ขึ้นใหม่ใน พ.ศ. 2454"

อาคารเสนาสนะที่สำคัญ ได้แก่ อุโบสถ เป็นอุโบสถฝาผนังทึบ ฝีมือช่างท้องถิ่นภาคใต้อุโบสถหันหน้าไปทางทิศใต้ สูงราว 5 ศอก กว้างราว 4 วา ยาวราว 6 วา มุงกระเบื้องไทย มีพระประธานก่อด้วยปูนขาว หน้าตักกว้าง 2 ศอก สภาพเดิมของอุโบสถเป็นโครงสร้างไม้และปูน โครงสร้างหลังคาเป็นหลังคาไม้ พื้นปูด้วยกระเบื้องดินเผา อุโบสถล้อมรอบด้วยเสมาก่ออิฐถือปูน ศาลาการเปรียญกว้าง 12 เมตร ยาว 27.50 เมตร โครงสร้างคอนกรีตและไม้ กุฎิสงฆ์ จำนวน 4 หลัง โครงสร้างเป็นอาคารไม้และครึ่งตึกครึ่งไม้ และหอฉัน 1 หลัง วัดยังมีอนุสาวรีย์บรรจุอัฐิสมภารคงแก้ว ผู้สร้างวัด